kardosdrur/scandi-wiki huggingface dataset:
Danny DeVito

Daniel Michael "Danny" DeVito Jr. (født 17. november 1944) er en amerikansk skuespiller, instruktør og producer. I de fleste lande er han primært kendt for sine film.

DeVito er kendt for sin lave højde, kun 147cm, som han ofte drager fordel af i sine roller. I filmen Tvillinger, hvor han spiller sammen med Arnold Schwarzenegger, bliver denne højde(forskel) brugt til at gøre tvillingerne endnu mere forskellige. Ligeledes får han i rollen som ringmesteren i filmen Big Fish kæmpen, som spilles af Matthew McGrory, til at virke endnu større. DeVito spiller i øjeblikket Frank Reynolds i FX komedieserien It's Always Sunny in Philadelphia.

Fra 1982 til 2017 var han gift med skuespilleren Rhea Perlman, som han bl.a. spillede sammen med i filmen Matilda, som han også selv instruerede. Parret har tre børn.

Filmografi i udvalg 
 Gøgereden (1975)
 Gay (1987)
 Tvillinger (1988)
 Batman Returns (1992)
 Hoffa (1992), også instruktør og producer
 Pulp Fiction (1994), executive producer
 Junior (1994)
 Get Shorty (1995) også producer
 Matilda (1996), også instruktør og producer
Herkules (1997) stemme
 L.A. Confidential (1997)
 Gattaca (1997), producer
 Man on the Moon (1999), også producer
 Big Fish (2003)
 Reno 911!: Miami (2007), også producer
 Lorax - skovens beskytter (2012), stemme
 Jumanji: The Next Level (2019)

Eksterne henvisninger 

 

Skuespillere fra New Jersey
Patrick Swayze

Patrick Wayne Swayze (udtales: ˈsweɪzi: født 18. august 1952 i Houston, Texas, død 14. september 2009 i Los Angeles, Californien) var en amerikansk danser, skuespiller, sanger og sangskriver. Swayze fik gennembrud i rollen som danseinstruktør sammen med Jennifer Grey i filmen Dirty Dancing fra 1987

Biografi 
Swayze var søn af Jesse Wayne Swayze og koreograf og balletskoleejer Patsy Swayze. Hans bror, Don Swayze, er også skuespiller. Hans formelle dansetræning var ved "the Harkness Ballet" og "Joffrey Ballet Schools" i New York City.

Kræft 
Patrick Swayze fik konstateret kræft i bugspytkirtlen i slutning af januar 2008. Flere amerikanske aviser skrev, at det var meget alvorligt, men Patrick Swayzes talsmand sagde 5. marts 2008 at sygdommen var begrænset og at behandlingen havde positiv effekt. I november 2008 skrev National Enquirer dog, at kræften havde spredt sig til leveren, og at lægerne havde opgivet håbet. Det kom samtidig frem, at Swayze selv havde opgivet og havde trukket sig tilbage til sin ranch med sin kone. Swayze selv benægtede dog, at dette skulle være sandt.

Filmografi

Kilder/eksterne henvisninger

Eksterne henvisninger 
 

Filmskuespillere fra USA
Hollywood Walk of Fame
Amerikanere i 1900-tallet
Amerikanere i 2000-tallet
Personer døde af kræft
Gammel Ryomgård

Gammel Ryomgård er en gammel landsbyhovedgård, som fik navnet Ryomgaard i 1576 og blev kaldt Gammel Ryomgaard fra 1804, hvor en stor udparcellering fandt sted. De udstykkede ejendomme fik navnene Ny Ryomgaard (opr. Karlsruhe), Marienhøj (opr. Marienhof), Frederikslund (opr. Kragelund) og Margrethelund.

Gården ligger i Syddjurs Kommune i det tidligere Marie Magdalene Sogn, Sønderhald Herred, Randers Amt. Hovedbygningen er opført i 1643 og ombygget i 1768-1770. Hovedbygningen er fredet.

Gl. Ryomgård Gods er på 107 hektar.

Ejere af Gammel Ryomgård 
(1576) Birgitte Eriksdatter Rosenkrantz gift Juel
(1576-1605) Mogens Juel
(1605-1606) Birgitte Eriksdatter Rosenkrantz gift Juel
(1606) Børge Eriksen Rosenkrantz
(1606-1613) Axel Galt
(1613-1618) Gudde Galde
(1618-1621) Enevold Tygesen Kruse
(1621-1668) Jørgen Enevoldsen Kruse
(1668-1672) Otto Pogwisch
(1672-1677) Laurids Jensen Bording
(1677-1703) Rasmus Lauridsen Bording
(1703-1713) Magdalene Lauridsdatter Bording gift Fogh m.fl
(1713-1753) Peder Jørgensen Fogh
(1753-1756) Jørgen Fogh de Wilster
(1756) Anne Marie Galthen gift (1) de Wilster (2) Hoff
(1756-1798) Palle Kragh Hoff
(1798-1799) Anne Marie Galthen gift (1) de Wilster (2) Hoff
(1799-1804) Henrik Hansen Muhle Hoff
(1804-1811) Peter Marcussen Wodschou
(1811-1817) A.R.C. Brockenhuus / J. M. Holler
(1817-1824) Peter Marcussen Wodschou
(1824-1825) Peter Marcussen Wodschou`s dødsbo
(1825-1834) P.V. Brockenhuus
(1834-1854) Th. Carstensen
(1854-1902) Christian Helenus Mourier-Petersen
(1902) Carl Vilhelm Behagen Castenschiold
(1902-1912) Adolf Frederik Holten Castenschiold
(1912-1941) Jørgen Carl greve Scheel
(1941-1945) Johannes Fogh-Nielsen
(1945-1953) Enkefru Fogh-Nielsen
(1953-1975) Ove Nielsen
(1975-1985) Enkefru Else Nielsen
(1985-2001) Else Voldstedlund
(2001-) Frank Voldstedlund

Eksterne kilder/henvisninger 
 J.P. Trap: Danmark 5.udgave, Kraks Landbrug

Herregårde i Randers Amt
Fredede slotte og herregårde i Danmark
Ryomgård
Herregårde i Syddjurs Kommune
Høvlemaskine

En høvlemaskine kan forstås som det hobbyværktøj, der kan monteres på en elektrisk hobbyboremaskine, men også en enkeltstående elektrisk høvl til hobbybrug. Til professionel brug kendes en afretter/tykkelseshøvl, der er to maskiner i én.

Høvle
Sandy Casar

Sandy Casar (født 2. februar 1979) er en fransk tidligere cykelrytter, der i hele sin professionelle karriere kørte for holdet Française des Jeux.

Casar viste sit talent ved som blot 23-årig at blive nr. 2 i Paris-Nice i 2002. Blandt de senere triumfer var en etapesejr i Tour de Suisse i 2003, den samlede sejr i Route du Sud i 2005, en samlet sjetteplads i Giro d'Italia i 2006, inden han i 2007 omsider vandt en etape i Tour de France, da han på løbets 18. etape som afslutning slog de tre andre i et firemandsudbrud (Axel Merckx, Laurent Lefevre og Michael Boogerd).
Sandy Casar blev noteret for sejren på 16. etape af Tour de France 2009 da Mikel Astarloza blev frataget sejren på grund af positive prøver fra før tourens start. 
Seneste sejr, vandt han i Tour de France 2010, ved et langt udbrud, på 9 etape, foran Louis Leon Sanchez nr. 2, Daimon Cungeo nr. 3.

Eksterne henvisninger 

Mandlige cykelryttere fra Frankrig
Charles Mason

Charles Mason (født 1728, død 1786) var en engelsk astronom.
Efter i en årrække at have arbejdet på Royal Greenwich Observatory blev han sammen med sin landsmand, landmåleren Jeremiah Dixon, sat i spidsen for arbejdet med at fastlægge grænsen mellem Maryland og Pennsylvania i USA. Grænsen er siden blevet kaldt Mason-Dixon line.
Mason og Dixon havde tidligere arbejdet sammen om at observere Venuspassagen fra Kapstaden.
De to lægger navn til Thomas Pynchons roman fra 1997 Mason & Dixon.
Masonkrateret på månen er opkaldt efter Charles Mason.

Referencer

Eksterne henvisninger 
 Masons biografi i The American National Biography
 Account of Mason's Observations of the Transit of Venus in 1769 – PDF 

Astronomer fra Storbritannien
Rabobank

Rabobank er en nederlandsk bank med rødder i landbruget og andelsbevægelsen. Den blev stiftet i 1972 ved en fusion mellem Coöperatieve Centrale Raiffeisen-Bank i Utrecht og Coöperatieve Centrale Boerenleenbank i Eindhoven.

I brede, internationale kredse er Rabobank mest kendt for at sponsere cykelholdet  (nu ) fra 1996 til 2013.

Eksterne henvisninger 

 

Banker fra Nederlandene
Etableret i 1972
Jeremiah Dixon

Jeremiah Dixon (født 1733, død 1779) var en engelsk astronom og landmåler. Han er mest kendt for Mason-Dixon line, grænsen mellem de amerikanske delstater Pennsylvania og Maryland, som efter mange års strid blev fastlagt 1763-1767.
Dixon havde allerede i 1761 arbejdet sammen med Charles Mason om at observere venuspassagen fra Kapstaden. Igen i 1769 blev Dixon sendt ud for at måle en venuspassage, denne gang fra Hammerfest i Nordnorge. De sidste ti år af sit liv ernærede han sig som landinspektør i Durham.

Referencer 

Astronomer fra Storbritannien
World Anti-Doping Agency

World Anti-Doping Agency, forkortet WADA, er en international organisation, oprettet 10. november 1999 med det hovedformål at styrke, koordinere og iværksætte initiativer i kampen mod alle former for doping inden for alle sportsgrene.

WADAs hovedkvarter ligger i Montreal, Canada. WADA blev oprindelig finansieret af Den Internationale Olympiske Komite (IOC), men modtager nu halvdelen af sine midler direkte fra medlemslandene. WADA støtter og samarbejder med individuelle internationale og nationale sportssammenslutninger med implementering af testprocedurer samt i forbindelse med uddannelse, formidling og forskning. Derudover producerer WADA en oversigt over forbudte stoffer, som sportsudøvere ikke må indtage.

Historie 
Efter dopingskandaler inden for cykling i år 1998 besluttede Den Internationale Olympiske Komite (IOC) at indkalde til en verdenskonference i kampen mod doping.
Den første verdenskonference blev således afholdt i Lausanne, Schweiz, i 1999, hvor Lausanne Deklarationen mod doping inden for sport (Lausanne Declaration on Doping in Sport) blev vedtaget.

I 2004 blev et verdensomspændende antidoping-kodeks (World Anti-Doping Code) implementeret af alle idrætsorganisationer før De Olympiske Lege i Athen, og reglerne for bekæmpelse af doping inden for stort set alle sportsgrene og i alle lande blev dermed for første gang standardiseret og koordineret af et fælles organ.

Det internationale cykelforbund UCI indførte i 2007, i samarbejde med WADA, et biologisk pas med henblik på at bekæmpe doping inden for cykelsporten.

Eksterne links 
 WADA (World Anti-Doping Agency – officiel website
 Anti-doping Danmark – officiel website

Referencer 

Sport
Internationale organisationer
Etableret i 1999
Venuspassage

Venuspassage er et spektakulært astronomisk fænomen, som observeret samtidig fra forskellige positioner historisk har været brugt til bestemmelse af afstande i verdensrummet. Den seneste fandt sted 6. juni 2012, hvor den også kunne betragtes fra Danmark.
Fænomenet opstår, når planeten Venus, betragtet fra Jorden, bevæger sig hen over solskiven som en lille, mørk plet. Passagen varer ca. seks timer. Det sker med varierende intervaller indenfor en cyklus på 343 år. To passager sker med 8 års mellemrum, og der er 121,5 hhv. 105,5 år imellem sådanne 8-årsintervaller.

Historiske og fremtidige Venuspassager

Merkur og Venus 
Som et kuriosum kan nævnes, at 26. juli år 69163 vil Venus og Merkur passere solskiven samtidig. Skulle det være overskyet den dag, kommer chancen for at se en sådan dobbelt planetpassage igen i år 224508.

Se også 
 Astronomisk passage
 Merkurpassage
 Månepassage

Eksterne henvisninger 

 Venuspassagen 6. juni 2012 – og mange detaljer fra Astronomisk Selskab Fyn
 Venuspassagen d. 6 juni 2012. Videnskab.dk
 Forudsigelser for Venuspassagen d. 6 juni 2012
 Hvad er en Venuspassage fra Tycho Brahe Planetarium
 Observasjoner av Venus på solskiven (S. Thorvaldsen). Naturen nr 5, 2004  (PDF)

Venus
Topologiske begreber i astronomi
Lurtz

Lurtz er en fiktiv figur i Peter Jacksons filmatisering af J. R. R. Tolkiens epos Ringenes herre.

Han den første Uruk-hai, Saruman skaber, og er leder af den gruppe orker, der angriber broderskabet i filmen Ringenes Herre - Eventyret om Ringen.

Lurtz' mission er at uskadeliggøre broderskabet og bringe de fire hobbitter, der har herskerringen (Frodo Sækker, Samvis Gammegod, Meriadoc Brændebuk og Peregrin Toker) til Saruman.

Lurtz dræber Boromir med tre pile i maven og skal til at affyre den fjerde pil, da Aragorn vælter ind i ham. De to  kæmper en lige kamp, indtil Lurtz får hugget hovedet af. Hans gruppe tager på deres tilbagetog Peregrin Toker og Meridoc Brændebuk med, mens Frodo Sækker og Samvis Gammegod fortsætter deres vandring med herskerringen for at ødelægge den.

Personer i Ringenes Herre

fr:Liste des Orques de la Terre du Milieu#Lurtz
ja:ロード・オブ・ザ・リング#闇の軍
Team CSC's hold i 2004

Rytterne på det danske cykelhold Team CSC for 2004-sæsonen var:

2004
Stensmark

Stensmark er et gammelt krongods, nævnt første gang i 1231 i Valdemar Sejrs jordebog. Gården ligger ved Fornæs i Hammelev Sogn i Norddjurs Kommune. Hovedbygningen er opført i historicisme i 1872 i én etage med kælder og tårn og blev fra 1876 brugt som enkesæde.

Stensmark hørte ifølge Valdemar Sejrs Jordebog til Kronens gods og var forlenet bort indtil 1575, da kongen mageskiftede den hele gård med 10 ålegårde til Erik Lykke til Skovgård. Hans søn Falk Lykke mageskiftede Stensmark til Sostrup (Benzon), hvorefter gården (1726: 41 tønder hartkorn) lå under grevskabet Scheel og senere under stamhuset Benzon. Herfra blev den solgt 1839 med rettigheder som fri hovedgård til Otto la Cour til Timgård, der 1845 solgte den til svigersennen N.P la Cour, som 1855 solgte den til major Adolph Wilhelm Dinesen til Katholm. Han døde 1876, hvorefter hans søn, W.L. Dinesen til Katholm tog over.

Stensmark Gods er på 228,5 hektar

Ejere af Stensmark 

(1231-1441) Kronen
(1441-1485) Otte Nielsen Rosenkrantz (lensmand)
(1485-1503) Erik Ottesen Rosenkrantz (lensmand)
(1505-1538) Niels Eriksen Rosenkrantz (lensmand)
(1538-1575) Kronen 
(1575-1585) Erik Lykke
(1585-1586) Falk Eriksen Lykke
(1586-1599) Jacob Seefeld
(1599-1608) Sophie Bille gift Seefeld
(1608-1612) Hans Jacobsen Seefeld
(1612-1631) Jørgen Christensen Skeel
(1631-1640) Jytte Eskesdatter Brock gift Skeel
(1640-1688) Christen Jørgensen Skeel
(1688-1695) Jørgen Christensen Skeel
(1695-1731) Christen Jørgensen Skeel
(1731-1786) Jørgen Christensen Scheel
(1786-1823) Jørgen Jørgensen Scheel
(1823-1829) Den Danske Stat
(1829-1839) Jacob von Benzon
(1839-1845) Otto August de la Cour
(1845-1855) Niels Peter de la Cour
(1855-1876) Adolph Wilhelm Dinesen
(1876-1909) Wentzel Laurentzius Dinesen
(1909-1912) Konsortium
(1912-1915) Forskellige Ejere
(1915-1917) I. P. Møller
(1917-1918) Konsortium
(1918-1919) Lauritzen / Wester 
(1919-1956) Robert Ric-Hansen
(1956-1980) Albert Ric-Hansen
(1980-2005) Robert Ric-Hansen
(2005-) Robert Ric-Hansen / Albert Ric-Hansen

Kilder 
 J.P. Trap: Danmark 5.udgave, Kraks Landbrug.
 Kongeriget Danmark: Bind IV: Hjørring, Thisted, Aalborg, Viborg og Randers Amter

Herregårde i Norddjurs Kommune
Herregårde i Randers Amt
Slægten Dinesen
Helms kløft

Helms kløft (på engelsk Helm's Deep) er en fiktiv borg fra J.R.R. Tolkiens trilogi Ringenes Herre. Den er Rohans største borg, hvor rohanerne flygter hen, når der er fare på færde.

Fæstningen i Helms kløft hedder Hornborg og blev bygget af Gondorianerne da Rohan var en del af Gondor. Kløften fik sit navn efter den niende konge af Rohan Helm Hammerhånd. Rohan var blevet invaderet af Dysterlændinge og var blevet slået i et slag ved floden Isen. Helm førte sin hær til Helms kløft hvor de holdt stand under den Lange Vinter. Den Lange Vinter varede i fem måneder og ramte både Rohirrim og Dysterlændingene hårdt. Under et natligt udfald fra Hornborg frøs Helm ihjel i den kløft som efterfølgende blev opkaldt efter ham.

I Peter Jacksons filmatisering af J.R.R Tolkien's bog Ringenes Herre og de to tårne fører Théoden indbyggerne fra Edoras til Helms Deep. Der er kun 300 mand til at forsvare Helms kløft imod 10.000 uruk-haier udsendt af troldmanden Saruman fra Isengard. Elverne sender 3.000 krigere til Helms kløft for at hjælpe dem. Det ser ud som om urukhaierne ikke kan komme ind over borgen, indtil de sprænger en bombe ved muren.

Da urukhaierne er kommet ind i borgen, mangler de kun at erobre hallen, hvor Théoden, Aragorn, Legolas, Gimli og fem andre rohankrigere holder stand og blokerer døren. Da den bliver brudt op, rider de lige ud i dem. Da de er kommet helt ned i marken, kommer Gandalf den Hvide med Eomer og 2.000 rohankrigere, der var blevet landsforvist fra Rohan for at redde Théoden.

Efter kort tid flygter urukhaierne tilbage til Isengard. Men da de løber ind i skoven, bliver de alle dræbt af vandrende træer (enter).

Referencer

Eksterne henvisninger 

Steder i Ringenes Herre

pl:Rohan (Śródziemie)#Podział ogólnogeograficzny
Angel Films

Angel Films er et dansk film- og tv-selskab der producerer og distribuerer film og tv til det skandinaviske marked. Selskabet blev stiftet i 1988 og står blandt andet står bag produktioner som Operation X (TV 2) og Nynne (Viasat/TV 3).

Angel Films A/S ejes af Executive Producer Mogens Glad.

Eksterne Links 
 AngelFilms.dk – officiel website for Angels Films A/S

Filmselskaber fra Danmark
Tv-produktionsselskaber fra Danmark
Modtagere af Pråsprisen
Hermafrodit

En hermafrodit (fra den græske gud Hermaphroditos) er betegnelsen for et væsen – en plante eller et dyr – der selv har både "han-" og "hunkønsorganer" og således er i stand til at formere sig med begge køn. Man taler således også om at være tvekønnet.

Eksempelvis kan det nævnes, at en del planter er tvekønnede, mens alle arter af regnorme er det.

Ægte hermafroditisme blandt mennesker 
Ægte hermafroditisme er ekstremt sjældent blandt mennesker. Personerne har som regel karyotypen 46,XX og kan enten have dominerende maskuline eller feminine ydre kendetegn.
Foruden den ægte hermafroditisme er der flere former for intersextilstande: gonadedysgenesi samt mandlig og kvindelig pseudohermafroditisme. Ved gonadedysgenesi kan personen have enten karyotypen 46,XY som en mand eller 45,X/46,XY. Personer med 46,XY vil have et feminint ydre, mens personer med 45,X/46,XY kan have såvel klart feminint som klart maskulint udseende, dog har de oftest tvetydigt udseende.
En mandlig pseudohermafrodit har normale kromosomer, 46,XY, men de ydre kendetegn er ikke klart maskuline. En kvindelig pseudohermafrodit har normale kromosomer, 46,XX, men har et maskulint udseende. Pseudohermafroditter har oftest vanskeligt ved at få børn.

Se også 
 Interkøn
 Penis
 Homoseksualitet
 Seksualitet

Eksterne henvisninger 
 Ugeskrift for Læger – Intersex: hvilket køn skal vælges?

Sexologi
Biologi
Anders Thisted

Anders Wagner Thisted (6. september 1939 i København – 27. juli 2007 sammesteds) var dansk journalist og gennem næsten 20 år chefredaktør for Billed-Bladet.

Thisted fungerede efter sin uddannelse som journalist flere steder, ikke mindst på B.T., hvortil han kom i 1965. I 1987 blev han chefredaktør på Billed-Bladet, som han stod i spidsen for til sin pensionering i 2006. Han havde en stor andel i, at ugebladet havde held til at fastholde sin plads på dette marked.

Ved siden af sit job havde Thisted flere tillidshverv, blandt andet som formand for BØRNEfonden (1987-1998) og som præsident for den internationale sammenslutning af børnefonde (1993-1995).

Han blev udnævnt til Ridder af Dannebrog i 2005.

Privat var han gift og havde to sønner.

Anders Thisted er begravet på Bispebjerg Kirkegård.

Eksterne henvisninger 
 

Journalister fra Danmark
Chefredaktører fra Danmark
Riddere af Dannebrog
Personer fra København
Journalister ved BT
Gurrelieder (Schönberg)

Gurrelieder er et oratorium for solister, kor og orkester, komponeret af Arnold Schönberg over tekster af J. P. Jacobsen, oversat til tysk af Robert Franz Arnold.
10 år efter han påbegyndte arbejdet, færdiggjorde Schönberg partituret i 1911. Førsteopførelsen fandt sted 23. februar 1913 i Großen Musikvereinssaal i Wien med Tonkünstler-Orchester under ledelse af Franz Schreker.

Besætning 

Som flere andre komponister ved århundredskiftet betjente Schönberg sig i Gurrelieder af omfangsrige klangmidler. Besætningen var da også anselig: En fortæller, fem sangsolister (en sopran (Tove), en mezzosopran eller alt (skovduen), to tenorer (Valdemar og Klaus Nar) og en bas (bonden)), tre firestemmige mandskor, et ottestemmigt blandet kor hvortil kommer et stort orkester med en blæsersektion bestående af otte fløjter, fem oboer, syv klarinetter, tre fagotter, to kontrafagotter, en bastrombone, en kontrabastrombone og en kontrabastuba. Hertil kommer fire harper, en celeste, xylofon, klokkespil, seks pauker, en jernkæde og en strygersektion.

Diskografi 
(udvalgte indspilninger)

 Karita Mattila,Anne-Sofie von Otter, Thomas Moser, Philip Langridge, Thomas Quasthoff; Rundfunkchor Berlin (Simon Halsey), MDR Rundfunkchor, Leipzig (Howard Arman), Ernst Senff Chor Berlin; Berliner Philharmoniker; Simon Rattle (dir.) Indspillet i Philharmonien, Berlin 2001. EMI – 2CDer.
 Manfred Jung, Eva-Maria Bundschuh, Rosemarie Lang, Ulrik Cold, Wolf Appel; Gert Westphal; Rundfunkchor Berlin, Rundfunkchor Leipzig, Prager Männerchor; Dresdner Philharmonie, Rundfunksinfonieorchester Leipzig; Herbert Kegel (Dir.). Berlin Classics (2 CDer)
 Herbert Schachtschneider, Inge Borkh, Hertha Töpper, Kieth Engen, Lorenz Fehenberger; Hans-Herbert Fiedler; Chor des Bayerischen Rundfunks; Symphonieorchester des Bayerischen Rundfunks; Rafael Kubelik (Dir.). DGG 2726046 (2 LPer)
 James McCracken, Jessye Norman, Tatiana Troyanos, David Arnold, Kim Scown; Werner Klemperer; Tanglewood Festival Chorus; Boston Symphony Orchestra; Seji Ozawa (Dir.). Philips 6 769 038 (2 LPer)
 Siegfried Jerusalem, Sharon Sweet, Marjana Lipovšek, Hartmut Welker, Philip Langridge; Barbara Sukowa; Konzertvereinigung Wiener Staatsopernchor, Arnold Schönberg Chor, Slowakischer Philharmonischer Chor Bratislava; Wiener Philharmoniker; Claudio Abbado (Dir.). DGG 439 944-2 (2 CDer)
 Richard Lewis, Ethel Semser, Nell Tangeman, John Riley, Ferry Gruber; Morris Gesell; Chœurs et Orchestre de La Nouvelle Association Symphonique de Paris, René Leibowitz (Dir.). Erato, 2 LPer. Grand Prix de Disque 1954.
 Siukola/Jerusalem, Dunn, Fassbaender, Hiestermann/Haage, Becht, Carmeli/Hotter. Chor der Hedwigs-Kathedrale Berlin, Städtischer Musikverein zu Düsseldorf, Radio-Symphonie-Orchester Berlin, Riccardo Chailly, DECCA 473 728-2 2 CDer © 1985/1990
 Paul Frey, Elizabeth Connell, Jard van Nes, Walton Grönroos, Volker Vogel, Hanz Franzen. Chor des NDR Hamburg, Chor des Bayerischen Rundfunks, Opernchor der Städtischen Bühnen Frankfurt. Radio-Sinfonie-Orchester Frankfurt, Eliahu Inbal (Dir.). Brilliant Classics 5-029365-815628 (2CDer)

Kompositioner
Goblin

Gobliner (ental goblin) er fiktive væsner, der optræder i fantasy-litteratur, og som har oprindelse i europæisk folketro.

Gobliner bliver også kaldt for nisser på dansk, eksempelvis i Harry Potter og De Vises Sten.

Gobliner bliver ofte beskrevet som humanoide væsner, typisk med en grønlig hud, ofte værende på størrelse med et barn. Ofte optræder de som værende onde, sadistiske og mindre begavede (men dog ofte listige på trods af dette).

Gobliner er at finde i mange forskellige fantasy-universer, blandt andre Warhammer-universet, Warcraft-universet og i Artemis Fowl-serien. Gobliner kan også være brune eller nogle gange helt sorte. De er meget snu, for de angriber kun i kæmpe flokke.

"Goblin" er desuden navnet på et italiensk rockband, der især er kendt for musikken til en lang række kultdyrkede horrorfilm.

Liste af gobliner 
 Goblin fra Warcraft-universet
 Goblin fra Dungeons & Dragons

Se også 
 Nisseguld

Fiktive racer
Særkønnet

Særkønnet (i botanisk fagsprog også diklinisk) betegner planter, dyr eller andre væsener, der enten kun har hanlige eller hunlige kønsorganer – og således kun kan formere sig med det modsatte køn. At man kun har ét køn omtales også som at være etkønnet.

Blandt planter forekommer dette ret sjældent, men dog ikke helt ualmindeligt, da de fleste af planterne er hermafroditiske (tvekønnede), dvs. at de alle rummer både hanlige og hunlige dele. Dette betyder i praksis, at nogle blomster er "hanner" (arten kaldes sambo), mens andre af blomsterne er "hunner" (arten kaldes særbo). For Ask (Fraxinus excelsior) ses desuden også blomster af begge køn.

Hos mennesker og andre pattedyr forholder det sig omvendt, idet disse oftest er særkønnede.

Se også 
 Enbo
 Flerbo

Botanik
Sexologi
Biologi